- Hindi News
- National
- खदानों से बढ़ी चाेरी, नहीं हो रही कार्रवाई अब भी ग्रामीण साइकिल से ढोतें हैं कोयला
खदानों से बढ़ी चाेरी, नहीं हो रही कार्रवाई अब भी ग्रामीण साइकिल से ढोतें हैं कोयला
एसईसीएल कोरबा एरिया के भूमिगत खदान क्षेत्र से कोयला चोरी कम नहीं हो रही है। दूसरी आेर विभाग की ओर से कोई कार्रवाई नहीं होने से कोयला चोरों के हौसले बुलंद हैं। भूमिगत माइंस एरिया से साइकिल से हर दिन सैकड़ों लोग कोयला लेकर जाते हंै। इसकी जानकारी होने के बाद भी कोई कार्रवाई नहीं हो रही है।
एसईसीएल कोरबा एरिया के सिंघाली, बगदेवा, ढेलवाडीह अंडर ग्राउंड माइंस एरिया से रोज बड़ी संख्या में लोग कोयला चोरी कर ले जाते हंै। कोयला को साइकिल के जरिए दूसरे स्थानों तक खपाया जाता है। क्षेत्र में लंबे समय से इस तरह से चल रहा है। दिन में भी खदानों से कोयला चोरी हो रही है। ढेलवाडीह माइंस क्षेत्र से तो दिन में कोयला चाेरी हो रही है। लेकिन कार्रवाई नहीं होती। खदानों से बोरे में भर भर कर साइकिल से कोयला ले जाया जा रहा है। इस काम में काफी संख्या में लोग लगे हुए हंै। इस तरह एक दिन में ही कई टन कोयला खदान एरिया से बाहर निकल जाता है। जिसे अगल-अलग जगहोें पर एकत्रित किया जाता है। माइंस एरिया में सुबह ऐसे लोगों की संख्या ज्यादा रहती है। कुछ जगहांे पर दिन में साइकिल से कोयला लेकर लोगांे को देखा जा सकता है। कुछ लाेग यहां से चोरी किया गया कोयला झुग्गी बस्तियों में खपाते है। लेकिन चोरी किया गया अधिकांश कोयला आसपास के क्षेत्रों में अवैध रूप से संचालित हो रही ईंट भठ्ठो में व अन्य जगहों पर खपाया जाता है।
सिक्योरिटी कंपनी का काम खत्म, चाेरी बढ़ी
एसईसीएल कोरबा एरिया के ढेलवाडीह, सिंघाली, बगदेवा क्षेत्र में पूर्व में श्रीनिवासन (एचटीना) कंपनी के सुरक्षा कर्मियों की तैनाती की गई थी। लेकिन संबंधित कंपनी का काम खत्म हो जाने के बाद सुरक्षा का काम नए सिरे से किसी सिक्योरिटी कंपनी को नहीं दिया जा सका है। ऐसे में खदानों से कोयला चोरी और बढ़ गई है। विभाग ने खदानों में सुरक्षा के जो उपाय किए है वह पर्याप्त नही है। इससे कोयला चोरों के हौसले और बुलंद हुए हंै।
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva